**พระราชบัญญัติเครื่องสำอาง พ.ศ. 2558**

ต่อจากนี้ไป ขอเชิญรับฟังไทยคู่ฟ้า ครับ

รัฐบาลปรับปรุงกฎหมายว่าด้วยเครื่องสำอางให้สอดคล้องกับสถานการณ์ปัจจุบันและระบบการแจ้งรายละเอียดเครื่องสำอางก่อนที่จะผลิตหรือนำเข้า โดยเสนอกฎหมายผ่านสภานิติบัญญัติแห่งชาติอนุมัติเป็นพระราชบัญญัติเครื่องสำอาง พ.ศ.2558 จัดตั้งคณะกรรมการเครื่องสำอาง เพื่อกำหนดนโยบายและมาตรการควบคุมเครื่องสำอาง ห้ามผลิตนำเข้าหรือขายเครื่องสำอางบางประเภท กำหนดวัตถุที่ห้ามใช้เป็นส่วนผสมในเครื่องสำอาง กำหนดมาตรฐานของสถานที่ผลิตเครื่องสำอาง ภาชนะบรรจุ ควบคุมฉลาก การโฆษณา และป้องกันเครื่องสำอางปลอม โดยผู้กระทำผิดต้องระวางโทษสูงสุดจำคุกไม่เกิน 2 ปี หรือปรับไม่เกิน 2 แสนบาท หรือทั้งจำทั้งปรับ ทั้งนี้ เพื่อคุ้มครองความปลอดภัยและให้ความเป็นธรรมกับผู้บริโภค และผลักดันให้อุตสาหกรรมเครื่องสำอางของไทยมีศักยภาพในการแข่งขันระดับสากลตามนโยบายของรัฐบาล

ร่วมเดินหน้าประเทศไทย กับสำนักโฆษก สำนักเลขาธิการนายกรัฐมนตรี